Referat af bestyrelsesmøde d. 25. marts 2021

Til stede: Thomas (formand), Lars (vejmand), Pia (kasserer) og Marit (sekretær og referent)

Dagsorden: **Reparation af foreningens kloakker i henhold til tilbud fra Henning’s Kloakrens**

Thomas havde modtaget et revideret tilbud på Henning’s Kloakservice, som svarede til det tidligere tilbud fra 2018, men revideret med hensyn til pris og en enkelt tilføjelse i form af udskiftning af en vejbrønd på Hannedal med en med en større rist så vejvandet ikke løber forbi ved større regnskyl.
Denne større vejbrønd bliver udskiftet i forbindelse med opgravningsarbejdet uden ekstra betaling.
Da der er et tilsvarende problem på hjørnet af Gustav Esmanns Alle og Karl Gjellerups Alle blev det besluttet at Thomas indhenter tilbud på hvad en tilsvarende udskiftning af vejbrønden på dette hjørne vil koste.

I tilbuddet fra Henning’s Kloakrens står der flere steder, at ”Dækslet ikke er med i prisen (kommune pladsen)”. Thomas undersøger hvad det betyder for prisen på disse delreparationer.

To steder i tilbuddet er det desuden nævnt, at der skal graves op og tjekkes. Det skal præciseres i tilbuddet at ekstra arbejde kun må udføres efter aftale med vejforeningen.

Da Henning’s Kloakrens alligevel skal lave TV-inspektion flere stederne blev det besluttet, at få dem tjekket om kloakledningen ud for Marienborg Alle 145 og ind til Buddinge Batteri er afproppet, som GG Fjernvarme hævder. Hvis det viser ikke at være tilfældet, skal Henning’s Kloakrens videodukomentere den manglende afpropning og informere Hannedals Vejforening om forholdet.

Ovennævnte referat er færdiggjort pr. 22.04.2021

af bestyrelsesformand Thomas Jacobsen